Alkoholilakiuudistus saa Suomen Yrittäjiltä kiitosta sääntelyn purusta - Keskisuomalainen
Kotimaa 16.01.2017 14:33
Suomen Yrittäjien mielestä alkoholilakiuudistus on järkevää sääntelyn purkua. Järjestön mukaan tulee kuitenkin huolehtia siitä, ettei kaikki hyöty mene Alkolle tai kaupalle. Ravintoloidenkin on saatava piristysruiske uudistuksesta.
Ravintoloille pitäisi Suomen Yrittäjien mielestä antaa mahdollisuus kehittää palvelujaan.
– Se onnistuu, jos sallitaan ravintoloiden myydä juomia asiakkaan mukaan esitystä laajemmin ja pienennetään täysin ylimitoitettua järjestyksenvalvontavelvoitetta, sanoo kilpailuasioiden päällikkö Satu Grekin Suomen Yrittäjistä tiedotteessa.
Lausuntoaika alkoholilain kokonaisuudistuksesta päättyy tänään, mutta sosiaali- ja terveysministeriö on antanut muutamille lausunnonantajille lisäaikaa.
Järjestön mukaan tulee kuitenkin huolehtia siitä, ettei kaikki hyöty mene Alkolle tai kaupalle.